Avis juridique important

|

31987D0447

87/447/ETY: Komission päätös, tehty 31 päivänä heinäkuuta 1987, maantiekuljetusten sekakomitean perustamista koskevan päätöksen 85/516/ETY muuttamisesta

Virallinen lehti nro L 240 , 22/08/1987 s. 0037 - 0038 Suomenk. erityispainos Alue 7 Nide 3 s. 0152  Ruotsink. erityispainos Alue 7 Nide 3 s. 0152

KOMISSION PÄÄTÖS,tehty 31 päivänä heinäkuuta 1987,maantiekuljetusten sekakomitean perustamista koskevan päätöksen 85/516/ETY muuttamisesta (87/447/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäyhteisön laajentaminen edellyttää, että eurooppalaisten järjestöjen jäsenten määrää lisätään maantiekuljetusten sekakomiteassa, jakomission on otettava huomioon eri jäsenvaltioissa vallitsevat erityistilanteet, jotta varmistettaisiin maantiekuljetusalan työmarkkinaosapuolten optimaalinen osallistuminen työhön sekakomiteassa ja taattaisiin näin komitean luonne asianomaisten yhteiskunnallisten ja taloudellisten voimien edustajana,ON PÄÄTTÄNYT SEURAAVAA:1 artikla Muutetaan komission päätös 85/516/ETY () seuraavasti:1) Korvataan 4 artikla seuraavasti:"4 artikla1. Komiteassa on 54 jäsentä.2. Paikat jakautuvat seuraavasti:a) 27 kuljettajien edustajille;b) 27 työntekijöiden edustajille.3. Komissio nimeää komitean jäsenet:a) 48 seuraavien kuljettaja- ja työntekijäjärjestöjen ehdotuksesta:a) - IRU:n (Kansainvälinen kuorma-autoliitto) yhteyskomiteat Euroopan yhteisöissä: 24 jäsentä,a) - Euroopan yhteisön kuljetusammattijärjestöjen komitea: 24 jäsentä.b) kuusi jäsentä komissio nimeää suoraan 3 kohdan a alakohdassa mainittuja työnantaja- ja työntekijäjärjestöjä kuultuaan kaikkein parhaiten edustavien työnantaja- ja työntekijäjärjestöjen keskuudesta, jotka mahdollisesti ovat eri järjestöjä kuin edellä a alakohdassa tarkoitetut."2) Korvataan 3 artiklan 1 kohdan b alakohta seuraavasti:"b) jäljempänä 4 artiklan 3 kohdassa mainittujen ammattijärjestöjen toimivaltaan kuuluvien alojen osalta."3) Korvataan 5 artiklan 1 kohta seuraavasti:"1. Kullekin komitean jäsenelle nimetään varajäsen samoin edellytyksin kuin 4 artiklan 3 kohdassa."4) Korvataan 6 artiklan 3 kohta seuraavasti:"3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen. Hänen seuraajansa nimetään jäljellä olevaksi toimikaudeksi 4 artiklan 3 kohdassa määrättyä menettelyä noudattaen."5) Korvataan 7 artiklan 1 kohta seuraavasti:"1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen, ja keskenään käänteisessä järjestyksessä, 4 artiklan 3 kohdassa mainittujen järjestöryhmien edustajien keskuudesta."6) Korvataan 9 artiklan b alakohta seuraavasti:"b) ehdottaa komissiolle asiantuntijoiden kutsumista avustamaan komiteaa tietyissä töissä. Komitealla on velvollisuus tehdä niin, jos jokin 4 artiklan 3 kohdassa tarkoitetuista järjestöistä sitä pyytää."7) Korvataan 12 artiklan 3 ja 4 kohta seuraavasti:"3. Yksi sihteeristön edustaja 4 artiklan 3 kohdan a alakohdassa mainituista molemmista järjestöistä voi osallistua tarkkailijana komitean kokouksiin.4. Komissio voi 4 artiklan 3 kohdan a alakohdassa mainittuja työnantaja- ja työntekijäjärjestöjä kuultuaan kutsua muita kuin 4 artiklan 3 kohdassa tarkoitettuja järjestöjä osallistumaan komitean työhön tarkkailijoina."2 artikla Tätä päätöstä noudatetaan 31 päivästä heinäkuuta 1987.Tehty Brysselissä 31 päivänä heinäkuuta 1987.Komission puolestaManuel MARÍNVarapuheenjohtaja() EYVL N:o L 317, 28.11.1985, s. 33 jaEYVL N:o L 7, 10.1.1986, s. 15.


title: Neuvoston päätös (EU) 2017/328, annettu 21 päivänä helmikuuta 2017, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Bank of Greecen ulkopuolisten tilintarkastajien osalta

text:
               25.2.2017

               FI

               Euroopan unionin virallinen lehti

               L 49/34

         NEUVOSTON PÄÄTÖS (EU) 2017/328,
   annettu 21 päivänä helmikuuta 2017,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Bank of Greecen ulkopuolisten tilintarkastajien osalta
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Euroopan unionin neuvostolle Bank of Greecen ulkopuolisista tilintarkastajista 22 päivänä joulukuuta 2016 annetun Euroopan keskuspankin suosituksen (EKP/2016/46) (1),
   sekä katsoo seuraavaa:

               (1)

               Euroopan keskuspankin (EKP) neuvoston suosittelemat ja neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden kansallisten keskuspankkien tilit, joiden rahayksikkö on euro.

               (2)

               Bank of Greecen nykyisten ulkopuolisten tilintarkastajientoimikausi päättyy tilikauden 2016 tilintarkastuksen jälkeen. Sen vuoksi on tarpeen nimittää ulkopuoliset tilintarkastajat tilikaudesta 2017 alkaen.

               (3)

               Bank of Greece on valinnut Deloitte Certified Public Accountants SA:n ulkopuolisiksi tilintarkastajikseen tilikausiksi 2017–2021.

               (4)

               EKP:n neuvosto on suositellut, että Deloitte Certified Public Accountants SA nimitetään Bank of Greecen ulkopuolisiksi tilintarkastajiksi tilikausiksi 2017–2021.

               (5)

               EKP:n neuvoston suosituksen johdosta neuvoston päätös 1999/70/EY (2) olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 12 kohta seuraavasti:

      ”12.   Hyväksytään Deloitte Certified Public Accountants SA Bank of Greecen ulkopuolisiksi tilintarkastajiksi tilikausiksi 2017–2021.”.

   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu EKP:lle.

      Tehty Brysselissä 21 päivänä helmikuuta 2017.

            Neuvoston puolesta

            Puheenjohtaja

         E. SCICLUNA

      (1)  EUVL C 3, 6.1.2017, s. 1.

      (2)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).


title: 2010/578/EU: Komission päätös, annettu 28 päivänä syyskuuta 2010 , Japanin oikeudellisen ja valvontakehyksen tunnustamisesta luottoluokituslaitoksista annetun Euroopan parlamentin ja neuvoston asetuksen (EY) N:o 1060/2009 vaatimuksia vastaavaksi (tiedoksiannettu numerolla K(2010) 6418)  ETA:n kannalta merkityksellinen teksti

text:
               29.9.2010

               FI

               Euroopan unionin virallinen lehti

               L 254/46

         KOMISSION PÄÄTÖS,
   annettu 28 päivänä syyskuuta 2010,
   Japanin oikeudellisen ja valvontakehyksen tunnustamisesta luottoluokituslaitoksista annetun Euroopan parlamentin ja neuvoston asetuksen (EY) N:o 1060/2009 vaatimuksia vastaavaksi
   (tiedoksiannettu numerolla K(2010) 6418)
   (ETA:n kannalta merkityksellinen teksti)
   (2010/578/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottoluokituslaitoksista 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 1060/2009 (1) ja erityisesti sen 5 artiklan 6 kohdan,
   sekä katsoo seuraavaa:

               (1)

               Komissio antoi 12 päivänä kesäkuuta 2009 Euroopan arvopaperimarkkinavalvojien komitealle (CESR) valtuutuksen, jossa siltä pyydettiin teknisessä lausunnossa arvioimaan Japanin oikeudellista ja valvontakehystä luottoluokituslaitosten osalta.

               (2)

               CESR ehdotti 21 päivänä toukokuuta 2010 antamassaan lausunnossa, että luottoluokituslaitoksia koskeva Japanin oikeudellinen ja valvontakehys katsottaisiin asetusta vastaavaksi.

               (3)

               Asetuksen (EY) N:o 1060/2009 5 artiklan 6 kohdan toisen alakohdan mukaisesti on arvioitava kolmen edellytyksen täyttymistä, jotta kolmannen maan oikeudellinen ja valvontakehys voitaisiin katsoa asetusta (EY) N:o 1060/2009 vastaavaksi.

               (4)

               Ensimmäisen edellytyksen mukaan kolmannen maan luottoluokituslaitoksilla on oltava toimilupa tai niiden on oltava rekisteröityjä, ja niiden on oltava jatkuvasti tehokkaan valvonnan alaisia. Luottoluokituslaitoksia koskeva Japanin oikeudellinen ja valvontakehys koostuu seuraavista säädöksistä ja ohjeista: luottolaitosten sääntelyyn liittyvä rahoitusväline- ja arvopaperipörssilaki (laki N:o 25 vuodelta 1948), luottolaitosten sääntelyyn liittyvä valtioneuvoston kanslian määräys rahoitusvälineillä käytävästä kaupasta (määräys N:o 52 vuodelta 2007), luottolaitosten sääntelyyn liittyvä valtioneuvoston kanslian määräys arvopaperipörssilain 2 pykälän mukaisista määritelmistä (valtiovarainministeriön määräys N:o 14 vuodelta 1993), kattavat suuntaviivat rahoitusvälineillä kauppaa käyvien toimijoiden valvonnasta (täydennysosa) ja suuntaviivat luottoluokituslaitosten valvonnasta. Japanin parlamentti hyväksyi kesäkuussa 2009 lainsäädännön luottoluokituslaitoksia koskevasta uudesta valvontakehyksestä, minkä jälkeen joulukuussa 2009 annettiin valtioneuvoston ja valtioneuvoston kanslian määräykset kyseisen kehyksen yksityiskohtaisista ehdoista ja edellytyksistä. Huhtikuussa 2010 voimaan tulleessa kehyksessä edellytetään, että luottoluokituslaitos rekisteröityy Japanin rahoituspalveluvirastoon (Financial Services Agency, JFSA), jotta sen luottoluokituksia voidaan käyttää sääntelytarkoituksiin Japanissa. Lisäksi siinä asetetaan luottoluokituslaitoksille ja niiden valvojille oikeudellisesti sitovia jatkuvaluonteisia velvoitteita. JFSA:lla on laajat ja kokonaisvaltaiset valtuudet, ja se pystyy toteuttamaan useita toimenpiteitä, seuraamukset mukaan lukien, jos luottoluokituslaitokset rikkovat luottolaitosten sääntelyyn liittyvän rahoitusväline- ja arvopaperipörssilain säännöksiä.

               (5)

               Toisen edellytyksen mukaan kolmannen maan luottoluokituslaitoksiin on sovellettava oikeudellisesti sitovia sääntöjä, jotka vastaavat asetuksen (EY) N:o 1060/2009 6–12 artiklan ja liitteen I säännöksiä. Japanin järjestelmä perustuu seuraaviin: lojaalisuusvelvoite; luottoluokituslaitosten velvoittaminen ottamaan käyttöön toiminnalliset valvontajärjestelmät, jotta luottoluokitustoimintaa voidaan harjoittaa tasapuolisella ja tarkoituksenmukaisella tavalla, määrittämällä lukuisia yksityiskohtaisia ja normatiivisia vaatimuksia; kattavat määräykset eturistiriitojen välttämiseksi ja hallinnoimiseksi sekä niistä tiedottamiseksi; tietojen säilyttämistä ja niiden esittämistä JFSA:lle ja suurelle yleisölle koskeva velvoite. Japanilainen kehys täyttää seuraaviin seikkoihin liittyvät asetuksen (EY) N:o 1060/2009 tavoitteet: eturistiriitojen hallinta, organisatoriset prosessit ja menettelyt, jotka luottoluokituslaitoksella on oltava käytössään, luottoluokitusten ja luottoluokitusmenetelmien laatu, tietojen antaminen luottoluokituksista sekä tietojen yleinen ja säännöllinen julkaiseminen luottoluokitustoiminnasta. Japanilainen kehys antaa näin ollen vastaavan suojan, kun kyseessä on luottoluokituslaitosten luotettavuus, avoimuus ja hyvä hallintotapa sekä luottoluokitustoiminnan luotettavuus.

               (6)

               Kolmannen edellytyksen mukaan kolmannen maan sääntelyjärjestelmän on estettävä kyseisen kolmannen maan valvontaviranomaisia ja muita viranomaisia puuttumasta luottoluokitusten sisältöön ja luottoluokituksessa käytettäviin menetelmiin. Tämä toteutuu, koska lainsäädäntö kieltää JFSA:ta puuttumasta luottoluokitusten sisältöön ja luottoluokitusmenetelmiin.

               (7)

               Tarkasteltujen seikkojen perusteella voidaan katsoa, että luottoluokituslaitoksia koskeva Japanin oikeudellinen ja valvontakehys täyttää asetuksen (EY) N:o 1060/2009 5 artiklan 6 kohdan toisessa alakohdassa vahvistetut edellytykset. Luottoluokituslaitoksia koskevan Japanin oikeudellisen ja valvontakehyksen pitäisi sen vuoksi katsoa vastaavan asetuksella (EY) N:o 1060/2009 säädettyä oikeudellista ja valvontakehystä.

               (8)

               Tässä päätöksessä säädetyt toimenpiteet ovat Euroopan arvopaperikomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Asetuksen (EY) N:o 1060/2009 5 artiklan soveltamiseksi luottoluokituslaitoksia koskeva Japanin oikeudellinen ja valvontakehys katsotaan asetuksen (EY) N:o 1060/2009 vaatimuksia vastaavaksi.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 28 päivänä syyskuuta 2010.

            Komission puolesta

         Michel BARNIER

            Komission jäsen

      (1)  EUVL L 302, 17.11.2009, s. 1.


title: 2014/838/EU, Euratom: Komission päätös, annettu 25 päivänä marraskuuta 2014 , komission pääjohtajien ja organisaatioiden tai itsenäisten ammatinharjoittajien välisiä kokouksia koskevan tiedon julkaisemisesta

text:
               28.11.2014

               FI

               Euroopan unionin virallinen lehti

               L 343/19

         KOMISSION PÄÄTÖS,
   annettu 25 päivänä marraskuuta 2014,
   komission pääjohtajien ja organisaatioiden tai itsenäisten ammatinharjoittajien välisiä kokouksia koskevan tiedon julkaisemisesta

      (2014/838/EU, Euratom)

   EUROOPAN KOMISSIO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 249 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
   sekä katsoo seuraavaa:

               (1)

               Euroopan unionista tehdyn sopimuksen, jäljempänä ’SEU-sopimus’, 11 artiklan 1 ja 2 kohdan mukaisesti toimielinten on annettava kansalaisille ja etujärjestöille mahdollisuus esittää ja vaihtaa julkisesti mielipiteitä kaikilla unionin toiminta-aloilla asianmukaisten kanavien kautta. Niiltä edellytetään myös avointa ja säännöllistä vuoropuhelua etujärjestöjen ja kansalaisyhteiskunnan kanssa. Lisäksi toissijaisuus- ja suhteellisuusperiaatteen soveltamisesta tehdyssä pöytäkirjassa N:o 2 olevan 2 artiklan ja SEU-sopimuksen 11 artiklan 3 kohdan mukaisesti komission on kuultava laajalti eri tahoja ennen kuin se tekee ehdotuksia lainsäätämisjärjestyksessä hyväksyttäviksi säädöksiksi.

               (2)

               Euroopan unionin toiminnasta tehdyn sopimuksen, jäljempänä ’SEUT-sopimus’, 298 artiklan mukaisesti unionin toimielimet, elimet ja laitokset tukeutuvat tehtäviään hoitaessaan avoimeen, tehokkaaseen ja riippumattomaan eurooppalaiseen hallintoon.

               (3)

               Komissio on sitoutunut lisäämään avoimuutta sen henkilöstön ja organisaatioiden tai itsenäisten ammatinharjoittajien välisestä yhteydenpidosta.

               (4)

               Kansalaisilla on jo oikeus saada toimielinten asiakirjoja tutustuttavakseen Euroopan parlamentin ja neuvoston asetuksen (EY) N:o 1049/2001 (1) nojalla. Tämä päätös ei koske asiakirjojen saamista tutustuttavaksi eikä asetuksen (EY) N:o 1049/2001 soveltamista.

               (5)

               Komissio hyväksyi 25 päivänä marraskuuta 2014 puheenjohtajan 15 päivänä heinäkuuta 2014 esittämien poliittisten suuntaviivojen perusteella päätöksen 2014/839/EU, Euratom (2), jonka mukaan komission jäsenten edellytetään julkaisevan tiedot kokouksista, joita he ja heidän kabinettiensa jäsenet järjestävät organisaatioiden tai itsenäisten ammatinharjoittajien kanssa unionin toimintapolitiikkojen laadintaan ja täytäntöönpanoon liittyvistä asioista.

               (6)

               Komission pääjohtajilla saattaa olla organisaatioiden tai itsenäisten ammatinharjoittajien kanssa kokouksia samoista syistä kuin kyseisessä päätöksessä tarkoitetut kokoukset järjestetään. Tällaisiin kokouksiin on sen vuoksi aiheellista soveltaa samanlaisia avoimuusvaatimuksia.

               (7)

               Sen vuoksi komission pääjohtajien olisi julkistettava tiedot kokouksista, joita pidetään heidän ja organisaatioiden tai itsenäisten ammatinharjoittajien välillä unionin päätöksentekoon ja toimintapolitiikkojen täytäntöönpanoon liittyvistä asioista.

               (8)

               Toimielinten välisten suhteiden tavanomaiseen hoitamiseen liittyvät kokoukset unionin muiden toimielinten tai elinten edustajien kanssa eivät kuulu tämän päätöksen soveltamisalaan. Kokoukset jäsenvaltioiden viranomaisten edustajien kanssa eivät kuulu tämän päätöksen soveltamisalaan, koska nämä viranomaiset pyrkivät edistämään yleistä etua ja edistävät komission työtä vilpittömän yhteistyön periaatteen mukaisesti. Unionin kansainvälisten suhteiden suojelemiseksi kokoukset kolmansien maiden viranomaisten ja kansainvälisten järjestöjen edustajien kanssa eivät kuulu tämän päätöksen soveltamisalaan.

               (9)

               Jotta kunnioitettaisiin SEUT-sopimuksen 154 artiklassa tarkoitetun työmarkkinaosapuolten vuoropuhelun erityisluonnetta sekä SEUT-sopimuksen 17 artiklan 3 kohdassa tarkoitetun kirkkojen ja elämänkatsomuksellisten ja ei-tunnustuksellisten järjestöjen kanssa käytävän vuoropuhelun erityistä asemaa, niiden yhteydessä järjestettävien kokousten ei pitäisi kuulua tämän päätöksen soveltamisalaan.

               (10)

               Ottaen huomioon SEU-sopimuksen 10 artiklan 4 kohdassa tunnustetun poliittisten puolueiden erityisaseman ja koska avoimuusrekisteristä unionin toimintapolitiikkojen laatimiseen ja täytäntöönpanoon osallistuville organisaatioille ja itsenäisille ammatinharjoittajille 16 päivänä huhtikuuta 2014 tehdyssä Euroopan parlamentin ja Euroopan komission toimielintenvälisessä sopimuksessa (3) määrätään, että rekisteri ei koske poliittisia puolueita, poliittisten puolueiden edustajien kanssa pidettävien kokousten ei pitäisi kuulua tämän päätöksen soveltamisalaan.

               (11)

               Koska julkinen tieto kokouksesta voi joissakin erityistapauksissa vahingoittaa yksilön elämän, koskemattomuuden tai yksityiselämän, unionin finanssi-, raha- tai talouspolitiikan, markkinavakauden tai arkaluonteisten liiketoimintaa koskevien tietojen, tuomioistuinkäsittelyjen tai tarkastusten, tutkimusten, tilintarkastusten tai muiden hallinnollisten menettelyjen asianmukaisen suorittamisen suojaa tai minkä tahansa muun unionin tasolla tunnustetun tärkeän yleisen edun suojaa, tietojen julkaisemisesta tällaisissa tapauksissa olisi pidättäydyttävä.

               (12)

               Euroopan parlamentin ja neuvoston asetuksen (EY) N:o 45/2001 (4) 5 artiklan a alakohdan mukaisesti kokouksiin organisaatioiden tai itsenäisten ammatinharjoittajien kanssa osallistuvien pääjohtajien nimet voidaan julkistaa; muiden henkilöiden on annettava siihen yksiselitteisesti suostumuksensa.

               (13)

               Tällä päätöksellä ei rajoiteta pidemmälle meneviä avoimuusvaatimuksia tai -sitoumuksia, jotka johtuvat unionin lainsäädännöstä tai unionin tekemistä kansainvälisistä sopimuksista,

         ON HYVÄKSYNYT TÄMÄN PÄÄTÖKSEN:
   1 artikla
   1.   Komission pääjohtajat julkistavat tämän päätöksen säännösten mukaisesti tiedot kaikista kokouksista, joita pidetään heidän ja organisaatioiden tai itsenäisten ammatinharjoittajien välillä unionin toimintapolitiikkojen laatimiseen ja täytäntöönpanoon liittyvistä asioista.
   2.   Julkaistavia tietoja ovat kokouksen päivämäärä, paikka, pääjohtajan nimi, organisaation tai itsenäisen ammatinharjoittajan nimi sekä kokouksen aihe.
   2 artikla
   Tässä päätöksessä tarkoitetaan

               a)

               ’pääjohtajalla’ komission pääjohtajaa tai toimialajohtajaa;

               b)

               ’kokouksella’ organisaation tai itsenäisen ammatinharjoittajan tai pääjohtajan aloitteesta järjestettyä kahdenvälistä tapaamista, jossa on tarkoitus keskustella jostakin unionin toimintapolitiikkojen laatimiseen ja täytäntöönpanoon liittyvästä kysymyksestä. Käsite ei kata perussopimuksiin tai unionin säädöksiin perustuvan, pääjohtajan vastuualueelle suoraan kuuluvan hallinnollisen menettelyn yhteydessä tapahtuvia tapaamisia eikä luonteeltaan täysin yksityisiä tai sosiaalisia tapaamisia eikä spontaaneja tapaamisia;

               c)

               ’organisaatiolla tai itsenäisellä ammatinharjoittajalla’ mitä tahansa sellaista organisaatiota tai yksilöä näiden oikeudellisesta asemasta riippumatta, jotka harjoittavat toimintaa, jonka tarkoituksena on vaikuttaa suoraan tai välillisesti toimintapolitiikkojen laatimiseen tai täytäntöönpanoon ja päätöksentekoon unionin toimielimissä riippumatta siitä, missä tätä toimintaa toteutetaan, ja riippumatta käytetyistä viestintäkanavista tai -tavoista.
               Kyseiseen käsitteeseen eivät sisälly unionin muiden toimielinten tai elinten, jäsenvaltioiden kansallisten, alueellisten ja paikallisten viranomaisten ja kolmansien maiden tai kansainvälisten järjestöjen edustajat. Siihen kuitenkin sisältyvät sellaiset järjestöt tai verkostot, jotka on perustettu edustamaan kollektiivisesti alueita tai muita alueviranomaisia.

         3 artikla
   1.   Tätä päätöstä ei sovelleta työmarkkinaosapuolten vuoropuhelun yhteydessä unionin tasolla järjestettäviin kokouksiin työmarkkinaosapuolten kanssa eikä kokouksiin, jotka on järjestetty kirkkojen, uskonnollisten yhdistysten tai yhdyskuntien sekä elämänkatsomuksellisten ja ei-tunnustuksellisten järjestöjen kanssa käytävän vuoropuhelun yhteydessä.
   2.   Tätä päätöstä ei sovelleta poliittisten puolueiden edustajien kanssa pidettäviin kokouksiin.
   4 artikla
   1.   Edellä 1 artiklan 2 kohdassa tarkoitetut tiedot julkaistaan vakiomuodossa komission pääosastojen verkkosivuilla kahden viikon kuluessa kokouksesta.
   2.   Tietojen julkaisemisesta voidaan pidättäytyä, jos niiden julkaiseminen saattaisi vahingoittaa jonkin asetuksen (EY) N:o 1049/2001 4 artiklan 1, 2 ja 3 kohdassa tarkoitetun edun suojaa, etenkin yksilön elämän, koskemattomuuden tai yksityiselämän, unionin finanssi-, raha- tai talouspolitiikan, markkinavakauden tai arkaluonteisten liiketoimintaa koskevien tietojen, tuomioistuinkäsittelyjen tai tarkastusten, tutkimusten, tilintarkastusten tai muiden hallinnollisten menettelyjen asianmukaisen suorittamisen suojaa tai minkä tahansa muun unionin tasolla tunnustetun tärkeän yleisen edun suojaa.
   5 artikla
   Kokouksiin osallistuvien henkilöiden (jotka toimivat organisaatioiden tai itsenäisten ammatinharjoittajien puolesta) tai komission virkamiesten (muiden kuin pääjohtajien) nimiä ei julkaista, elleivät he ole antaneet siihen yksiselitteisesti suostumustaan.
   6 artikla
   Organisaatioille tai itsenäisille ammatinharjoittajille tiedotetaan siitä, että 1 artiklan 2 kohdassa tarkoitetut tiedot julkistetaan.
   7 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä joulukuuta 2014.

      Tehty Strasbourgissa 25 päivänä marraskuuta 2014.

            Komission puolesta

            Puheenjohtaja

         Jean-Claude JUNCKER

      (1)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (2)  Komission päätös 2014/839/EU, Euratom, annettu 25 päivänä marraskuuta 2014, komission jäsenten ja organisaatioiden tai itsenäisten ammatinharjoittajien välisiä kokouksia koskevan tiedon julkaisemisesta (katso tämän virallisen lehden sivu 22).

      (3)  EUVL L 277, 19.9.2014, s. 11.

      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).


title: 2011/389/EU: Komission päätös, annettu 30 päivänä kesäkuuta 2011 , päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 e artiklan 3 kohdan a–d alakohdassa tarkoitetusta koko unionia koskevasta päästöoikeuksien kokonaismäärästä  ETA:n kannalta merkityksellinen teksti

text:
               1.7.2011

               FI

               Euroopan unionin virallinen lehti

               L 173/13

         KOMISSION PÄÄTÖS,
   annettu 30 päivänä kesäkuuta 2011,
   päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 e artiklan 3 kohdan a–d alakohdassa tarkoitetusta koko unionia koskevasta päästöoikeuksien kokonaismäärästä
   (ETA:n kannalta merkityksellinen teksti)
   (2011/389/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 3 artiklan 3 kohdan a–d alakohdan,
   sekä katsoo seuraavaa:

               (1)

               Direktiivin 2003/87/EY 3 e artiklan 3 kohdan a–d alakohdan nojalla komissio tekee ennen kunkin päästökauppakauden alkua päätöksen kyseiselle kaudelle jaettavien, huutokaupattavien, direktiivin 2003/87/EY 3 f artiklan 1 kohdassa tarkoitettuun erityisvarantoon siirrettävien sekä ilma-alusten käyttäjille maksutta jaettavien päästöoikeuksien kokonaismäärästä. Nämä määrät lasketaan ilmailun aiempien päästöjen määrästä, joka ilmailun aiemmista päästöistä kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 c artiklan 4 kohdan mukaisesti 7 päivänä maaliskuuta 2011 annetun komission päätöksen 2011/149/EU (2) mukaan on 219 476 343 tonnia hiilidioksidia.

               (2)

               Direktiivin 2003/87/EY 3 e artiklan 3 kohtaa on mukautettu ETA-sopimuksen liitteen XX (ympäristö) muuttamisesta 1 päivänä huhtikuuta 2011 annetulla ETA:n sekakomitean päätöksellä N:o 6/2011 (3), kun kyseinen kohta on sisällytetty ETA-sopimukseen, ja sen mukaan ETA:n sekakomitea laskee kyseisen kohdan nojalla koko ETA-aluetta koskevan päästöoikeuksien kokonaismäärän, kun tämä päätös on otettu osaksi ETA-sopimusta.

               (3)

               Direktiivin 2003/87/EY 3 e artiklan 3 kohdan e alakohdan ja 3 f artiklan 5 kohdan kolmannen alakohdan (lisätty otettaessa osaksi ETA-sopimusta) nojalla komissio päättää ETA:n laajuisesta vertailuarvosta, jonka on perustuttava ETA:n sekakomitean määrittämiin koko ETA:ta koskevien kokonaispäästöoikeuksien määriin. Näin ollen vertailuarvoa koskevaa päätöstä ei voida tehdä ennen kuin ETA:n sekakomitea on määrittänyt koko ETA:ta koskevat määrät,

         ON HYVÄKSYNYT TÄMÄN PÄÄTÖKSEN:
   1 artikla
   1.   Direktiivin 2003/87/EY 3 c artiklan 1 kohdassa tarkoitettu koko unionia koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 212 892 053.
   2.   Direktiivin 2003/87/EY 3 c artiklan 2 kohdassa tarkoitettu koko unionia koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 208 502 526.
   2 artikla
   1.   Direktiivin 2003/87/EY 3 d artiklan 1 kohdassa tarkoitettu koko unionia koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 31 933 808.
   2.   Direktiivin 2003/87/EY 3 d artiklan 2 kohdassa tarkoitettu koko unionia koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 31 275 379.
   3 artikla
   Direktiivin 2003/87/EY 3 f artiklan 1 kohdassa tarkoitettu koko unionia koskeva erityisvarannon päästöoikeuksien kokonaismäärä on 50 040 608.
   4 artikla
   1.   Direktiivin 2003/87/EY 3 e artiklan 3 kohdan d alakohdassa tarkoitettu koko unionia koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 180 958 245.
   2.   Direktiivin 2003/87/EY 3 e artiklan 3 kohdan d kohdassa tarkoitettu koko unionia koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 170 972 071.
   5 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 30 päivänä kesäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 275, 25.10.2003, s. 32.

      (2)  EUVL L 61, 8.3.2011, s. 42.

      (3)  EUVL L 93, 7.4.2011, s. 35.


               19.2.2016

               FI

               Euroopan unionin virallinen lehti

               C 65/199

         P7_TA(2013)0251
   Tilintarkastustuomioistuimen jäsenen nimittäminen
   Euroopan parlamentin päätös 12. kesäkuuta 2013 ehdotuksesta nimittää Neven Mates tilintarkastustuomioistuimen jäseneksi (C7-0106/2013 – 2013/0804(NLE))
   (Kuuleminen)
   (2016/C 065/36)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0106/2013),

               —

               ottaa huomioon työjärjestyksen 108 artiklan,

               —

               ottaa huomioon talousarvion valvontavaliokunnan mietinnön (A7-0182/2013),

               A.

               ottaa huomioon, että talousarvion valvontavaliokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli kokouksessaan 27. toukokuuta 2013 neuvoston nimeämää ehdokasta tilintarkastustuomioistuimen jäseneksi;

               1.

               antaa kielteisen lausunnon neuvoston ehdotuksesta nimittää Neven Mates tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


title: Euroopan parlamentin päätös (EU) 2016/1501, annettu 28 päivänä huhtikuuta 2016, vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/201

         EUROOPAN PARLAMENTIN PÄÄTÖS (EU) 2016/1501,
   annettu 28 päivänä huhtikuuta 2016,
   vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0073/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20. helmikuuta 2008 annetun Euroopan parlamentin ja neuvoston asetuksen (EY) N:o 216/2008 (4) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A8-0095/2016),

               1.

               myöntää Euroopan lentoturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 81.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 79, 19.3.2008, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2009/54/EY: Euroopan keskuspankin päätös, tehty 12 päivänä joulukuuta 2008 , Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä (EKP/2008/24)

text:
               24.1.2009

               FI

               Euroopan unionin virallinen lehti

               L 21/69

      EUROOPAN KESKUSPANKIN PÄÄTÖS,
   tehty 12 päivänä joulukuuta 2008,
   Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä
   (EKP/2008/24)
   (2009/54/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 28.3 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistuvia kansallisia keskuspankkeja koskevista toimenpiteistä 15 päivänä joulukuuta 2006 tehdyssä päätöksessä EKP/2006/22 (1) määritettiin euron käyttöön ottaneiden jäsenvaltioiden kansallisten keskuspankkien (jäljempänä ’rahaliittoon osallistuvat kansalliset keskuspankit’) maksettavaksi 1 päivänä tammikuuta 2007 tulleen Euroopan keskuspankin (EKP) pääoman määrä ja maksutapa.

               (2)

               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 12 päivänä joulukuuta 2008 tehdyllä päätöksellä EKP/2008/23 (2) tarkistetaan EKP:n pääoman merkitsemisen jakoperuste (jäljempänä ’pääoman jakoperuste’) EKPJ:n perussäännön 29.3 artiklan mukaisesti ja vahvistetaan 1 päivästä tammikuuta 2009 kansallisille keskuspankeille annetut uudet painoarvot pääoman jakoperusteessa (jäljempänä ’painoarvot’).

               (3)

               EKP:n merkitty pääoma on 5 760 652 402,58 euroa.

               (4)

               Tarkistettu pääoman jakoperuste edellyttää uutta EKP:n päätöstä, jolla kumotaan päätös EKP/2006/22 1 päivästä tammikuuta 2009 ja määritetään rahaliittoon osallistuvien kansallisten keskuspankkien maksettavaksi 1 päivänä tammikuuta 2009 tulevan EKP:n pääoman määrä ja maksutapa.

               (5)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Slovakiassa 1 päivänä tammikuuta 20098 päivänä heinäkuuta 2008 tehdyn neuvoston päätöksen 2008/608/EY (3) mukaan Slovakia täyttää yhteisen rahan käyttöönottamiseksi vaadittavat edellytykset ja liittymisasiakirjan (4) 4 artiklan mukaiset Slovakialle myönnetyt poikkeukset kumotaan 1 päivästä tammikuuta 2009.

               (6)

               Národná banka Slovenskan suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin 31 päivänä joulukuuta 2008 tehdyn päätöksen EKP/2008/33 (5) mukaan Národná banka Slovenskan on maksettava jäljellä oleva osuus merkitsemästään EKP:n pääomasta 1 päivänä tammikuuta 2009 tarkistetun pääoman jakoperusteen mukaisesti,

         ON PÄÄTTÄNYT SEURAAVAA:
   1 artikla
   Maksettavan pääoman määrä ja maksutapa
   Kukin rahaliittoon osallistuva kansallinen keskuspankki maksaa osuutensa merkitsemästään EKP:n pääomasta kokonaan 1 päivänä tammikuuta 2009. Kun otetaan huomioon päätöksen EKP/2008/23 2 artiklassa esitetyt painoarvot, kukin rahaliittoon osallistuva kansallinen keskuspankki maksaa 1 päivänä tammikuuta 2009 seuraavassa taulukossa sen nimen perässä ilmoitetun määrän:

               Rahaliittoon osallistuva kansallinen keskuspankki

               (euroa)

               Nationale Bank van België / Banque Nationale de Belgique

               139 730 384,68

               Deutsche Bundesbank

               1 090 912 027,43

               Central Bank and Financial Services Authority of Ireland

               63 983 566,24

               Bank of Greece

               113 191 059,06

               Banco de España

               478 364 575,51

               Banque de France

               819 233 899,48

               Banca d’Italia

               719 885 688,14

               Central Bank of Cyprus

               7 886 333,14

               Banque centrale du Luxembourg

               10 063 859,75

               Bank Ċentrali ta’ Malta / Central Bank of Malta

               3 640 732,32

               De Nederlandsche Bank

               229 746 339,12

               Oesterreichische Nationalbank

               111 854 587,70

               Banco de Portugal

               100 834 459,65

               Banka Slovenije

               18 941 025,10

               Národná banka Slovenska

               39 944 363,76

               Suomen Pankki

               72 232 820,48

         2 artikla
   Maksetun pääoman tarkistaminen
   1.   Koska Národná banka Slovenskaa lukuun ottamatta kukin rahaliittoon osallistuva kansallinen keskuspankki on jo maksanut kokonaan 31 päivään joulukuuta 2008 saakka sovellettavan osuutensa EKP:n merkitystä pääomasta päätöksen EKP/2008/22 mukaisesti, Národná banka Slovenskaa lukuun ottamatta kukin niistä siirtää lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin. Národná banka Slovenskan suorittamasta pääoman maksamisesta määrätään päätöksessä EKP/2008/33.
   2.   Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 12 päivänä joulukuuta 2008 tehdyn päätöksen EKP/2008/25 (6) mukaisesti.
   3 artikla
   Loppumääräykset
   1.   Tämä päätös tulee voimaan 1 päivänä tammikuuta 2009.
   2.   Päätös EKP/2006/22 kumotaan 1 päivästä tammikuuta 2009.
   3.   Päätökseen EKP/2006/22 tehtyjen viittausten katsotaan koskevan tätä päätöstä.

      Tehty Frankfurt am Mainissa 12 päivänä joulukuuta 2008.

            EKP:n puheenjohtaja

         Jean-Claude TRICHET

      (1)  EUVL L 24, 31.1.2007, s. 3.

      (2)  Katso tämän virallisen lehden sivu 66.

      (3)  EUVL L 195, 24.7.2008, s. 24.

      (4)  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).

      (5)  Katso tämän virallisen lehden sivu 83.

      (6)  Katso tämän virallisen lehden sivu 71.


title: Neuvoston päätös (EU) 2016/1205, annettu 18 päivänä heinäkuuta 2016, alueiden komitean kahden varajäsenen, joita Alankomaiden kuningaskunta on ehdottanut, nimeämisestä

text:
               23.7.2016

               FI

               Euroopan unionin virallinen lehti

               L 198/46

         NEUVOSTON PÄÄTÖS (EU) 2016/1205,
   annettu 18 päivänä heinäkuuta 2016,
   alueiden komitean kahden varajäsenen, joita Alankomaiden kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. H.J.J. (Henri) LENFERINK tuli 13 päivänä heinäkuuta 2015 neuvoston päätöksellä (EU) 2015/1140 (4) varajäseneksi N.A. (André) VAN DE NADORTin tilalle. A. (Ard) VAN DER TUUK tuli 18 päivänä syyskuuta 2015 neuvoston päätöksellä (EU) 2015/1573 (5) varajäseneksi J.H.J. (Hans) KONSTin tilalle.

               (2)

               Kaksi alueiden komitean varajäsenen paikkaa on vapautunut H.J.J. (Henri) LENFERINKin ja A. (Ard) VAN DER TUUKin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt alueiden komitean varajäseniksi jäljellä olevaksi toimikaudeksi eli 25 päivään tammikuuta 2020:

               —

               B.R. (Bouke) ARENDS, Wethouder van de gemeente Emmen,

               —

               T. (Tjisse) STELPSTRA, Gedeputeerde van de provincie Drenthe.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2016.

            Neuvoston puolesta

            Puheenjohtaja

         G. MATEČNÁ

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/1140, annettu 13 päivänä heinäkuuta 2015, alueiden komitean kahden alankomaalaisen jäsenen ja kahden alankomaalaisen varajäsenen nimeämisestä (EUVL L 185, 14.7.2015, s. 17).

      (5)  Neuvoston päätös (EU) 2015/1573, annettu 18 päivänä syyskuuta 2015, alueiden komitean neljän alankomaalaisen jäsenen ja viiden alankomaalaisen varajäsenen nimeämisestä (EUVL L 245, 22.9.2015, s. 10).